                   Na temelju članka 12. Odluke o stipendijama za učenike i studente prema socijalnim kriterijima  ("Službene novine Općine Skrad» broj 8/25 i 8/26) i članka 50. Statuta Općine Skrad („Službene novine Općine Skrad 3/21 i 6/25) Općinski načelnik Općine Skrad, dana 05. studenog 2026. godine, donio je 

O D L U K U

o raspisivanju natječaja za dodjelu stipendija za učenike i studente prema socijalnim kriterijima
Članak 1.

             Ovom Odlukom raspisuje se natječaj za dodjelu stipendija za učenike i studente prema socijalnim kriterijima za  školsku/akademsku 2026./2027. godinu.

Članak 2.

            Za školsku/akademsku 2026./2027. godinu dodjeljuju se stipendije prema socijalnim kriterijima i to: 1 (jedna) stipendija za učenike srednjih škola i 1 (jedna) stipendija za studente.

            Za učenike srednjih škola stipendije iznose 60,00 €/mjesečno, a za studente 170,00 eura/mjesečno.

            Za učenike srednjih škola koji dostave dokaz o boravku u učeničkom domu, stipendija iznosi 90,00 eura/mjesečno.

Članak 3.

             Zamolbe za dodjelu socijalnih stipendija podnose se Stručnom povjerenstvu Općine Skrad u sastavu: Marina Županić - predsjednik, Nives Jurković – član i Biljana Herceg - član, na adresu Općina Skrad, J. Blaževića-Blaža 8, 51311 Skrad.

Članak 4.

                   Ova Odluka stupa na snagu danom donošenja.

KLASA: 604-01/26-01/3
URBROJ: 2170-33-01-26-1
Skrad, 05. studenog 2026.

                                                                                                                  Općinski načelnik

                                                                                                              Damir Grgurić, dipl.ing.

